Աարոն Էքհարթ

Աարոն Էդվարդ Էքհարթ (, ), ամերիկացի դերասան, «Ոսկե Գլոբուս» մրցանակի նոմինանտ։ Ինչպես գլխավոր, այնպես էլ երկրորդական դերերի դերակատար տարբեր տեսակի ֆիլմերում և մի շարք մրցանակների դափնեկիր Նիլ Բուտի «Տղամարդկանց ընկերակցությունում» («In the Company of Men», 1997 թվական) անկախ կինոնկարում։

Կենսագրություն 
Էքհարթը ծնվել է Կուպերտինոյում, Կալիֆորնիայի նահանգ, բանաստեղծուհու և մանկական գրող Մերի Մ. (Լոուրենս) Էքհարթի և լրատվական տեխնոլոգիաների մասնագետ Ջեյմս Կ. «Սինյորա Ջիմա» Էքհարթի ընտանիքում և հանդիսանում է երեք երեխաներից կրտսերը։ Դաստիարակություն ստացել է «Վերջին օրերի սրբեր»-ը () եկեղեցում։ Դեռահաս ժամանակ Աարոնը ապրում էր ընտանիքի հետ սկզբից Անգլիայում, իսկ այնուհետև և Ավստրալիայում, Սիդնեյում։

Դպրոցից հետո նա երեք տարով ուղևորվում է Հավայան կղզիներ, որտեղ զբաղվում է սերֆինգով, իսկ ավելի ուշ ծառայության է անցնում «Վերջին օրերի սրբեր»-ը եկեղեցու Ֆրանսիայի և Շվեյցարիայի ներկայացուցչություններում։ Իր դերասանական կրթությունը Աարոն Էքհարթը ստացել է Բրիհեմ Յանգի համալսարանում, որն ավարտել է 1994 թվականին։ Աարոնը նշանադրված է եղել դերասանուհի Էմիլի Կլայնի հետ, սակայն նրանից բաժանվել է 1998 թվականին։

«Էրին Բրոկովիչ» («Erin Brockovich», 2000 թվական) ֆիլմի նկարահանումների համար նա հատուկ ձեռք է բերել մոտոցիկլետ, որպեսզի սովորի վարել այդ փոխադրամիջոցը։ 2006 թվականին լուրեր են տարածվում Աարոնի ռոմանտիկ կապի մասին ամերիկյան «ՇիԴեյզի» («SHeDAISY») քանթրի խմբի մեներգչուհի Քրիստին Օսբորնի հետ այն բանից հետո, երբ նա նկարահանվել է խմբի «I’m Taking The Wheel» երգի հիման վրա նկարահանված տեսահոլովակի մեջ, որտեղ նա տեսահոլովակի ամենավերջում համբուրում է Քրիստինին։

Էքհարթը նաև հանդիսանում է «Վերջին օրերի սրբեր» եկեղեցու անդամ։

Կարիերա 
Դեռևս ուսանող ժամանակ Աարոն Էքհարթը նկարահանվել է մորմոնական թեմայով «Աստծո ողբ» կինոնկարում։ Նա ներկայացվել է «Ոսկե Գլոբուս» մրցանակի Լիամետրաժ խաղարկային կատակերգական ֆիլմի լավագույն դերասան անվանակարգում «Այստեղ ծխում են» («Thank You for Smoking») կինոնկարում իր դերակատարման համար։ Աարոն Էքհարթը կատարում է շրջանային դատախազ Հարվի Դենտի դերը, հայտնի նաև որպես Հարվի Երկերեսանի, Քրիստոֆեր Նոլանի Բեթմենի մասին եռագրության երկրորդ մասում, որը էկրանին հայտնվել է 2008 թվականին։

Ֆիլմագրություն

Ծանոթագրություններ

Աղբյուրներ 

 Brief Bio at via LDS Utah Film personalities
 2006 Terri Gross radio interview

Ամերիկացի դերասաններ